ddrg/super_eurlex huggingface dataset:
(38)

S cieľom využiť v plnej miere výhody súťažného prostredia by spotrebitelia mali mať možnosť vyberať si so znalosťou veci a zmeniť si poskytovateľov služieb, ak o to majú záujem. Je veľmi dôležité zabezpečiť, aby tak mohli konať bez obmedzovania právnymi, technickými alebo praktickými prekážkami vrátane zmluvných podmienok, postupov, poplatkov atď. To však nebráni uloženiu primeraných minimálnych zmluvných lehôt v zmluvách so spotrebiteľmi. Prenosnosť čísel je kľúčový faktor, ktorý uľahčuje voľbu spotrebiteľom a účinnú hospodársku súťaž na trhoch elektronických komunikácií otvorených hospodárskej súťaži a mala by sa vykonať s minimálnym oneskorením, obyčajne najneskôr do jedného dňa od predloženia žiadosti spotrebiteľom. Skúsenosti z niektorých členských štátov však ukazujú, že existuje riziko, že dôjde k zmene bez súhlasu spotrebiteľa. Aj keď týmito prípadmi by sa mali v prvom rade zaoberať súdne orgány, členské štáty by mali mať možnosť prijať minimálne zodpovedajúce opatrenia týkajúce sa postupu prenosu čísla podľa potreby, na minimalizáciu takéhoto rizika bez toho, aby bol tento postup menej príťažlivý pre spotrebiteľov. Aby bolo možné prispôsobiť prenosnosť čísel vývoju trhu a technológií, a to vrátane prípadnej prenosnosti účastníkových osobných telefónnych zoznamov a informácií o profile, ktoré sú uložené v sieti, Komisia by mala mať možnosť prijať v tejto oblasti technické vykonávacie opatrenia. Pri posudzovaní toho, či sú technologické a trhové podmienky také, aby umožňovali prenos čísel medzi sieťami poskytujúcimi služby na pevných miestach a v mobilných sieťach, by sa mali predovšetkým zohľadňovať ceny platné pre užívateľov a náklady na prepojenie pre podniky poskytujúce služby na pevných miestach a v mobilných sieťach.
(7)

S cieľom zabezpečiť účinnosť systému presadzovania pravidiel, tento systém by sa mal ║vzťahovať na fázy od zaznamenania priestupku po zaslanie oznámenia o priestupku, podľa štandardného vzoru, držiteľovi osvedčenia o evidencii príslušného vozidla ║. Po prijatí konečného rozhodnutia sa môže uplatniť rámcové rozhodnutie Rady 2005/214/SVV z 24. februára 2005 o uplatňovaní zásady vzájomného uznávania na peňažné sankcie (4). V prípade, že sa uvedené rámcové rozhodnutie nemôže uplatniť, napríklad pretože rozhodnutia o sankciách nespadajú do oblasti trestného práva, by sa účinnosť sankcií mala aj tak zabezpečiť, a to inými opatreniami na ukladanie sankcií. Mali by sa zaviesť minimálne pravidlá pre oznámenie o priestupku vrátane formulára odpovede a využívania kompatibilnejšieho spôsobu posielania oznámení, aby sa zvýšila spoľahlivosť a účinnosť cezhraničného presadzovania pravidiel.
2.

vkladajú sa tieto články: „Článok 2a Pohotovostná služba Celý čas pohotovostnej služby vrátane neaktívnej časti sa považuje za pracovný čas ▐. Neaktívne časti pohotovostnej služby sa však môžu podľa kolektívnej zmluvy alebo inej dohody uzatvorenej medzi sociálnymi partnermi alebo podľa zákonov alebo právnych predpisov vypočítať osobitným spôsobom s cieľom dodržať maximálny priemerný týždenný pracovný čas stanovený v článku 6, v súlade so všeobecnými zásadami týkajúcimi sa ochrany bezpečnosti a zdravia pracovníkov. Neaktívna časť pohotovostnej služby sa neberie do úvahy pri výpočte času na denný odpočinok alebo týždenný čas odpočinku ustanovených v článkoch 3 a 5 ▐. Článok 2b Výpočet pracovného času Ak má pracovník viac ako jednu pracovnú zmluvu, jeho pracovný čas je súčtom pracovných časov podľa všetkých pracovných zmlúv. Článok 2c Zosúladenie pracovného a rodinného života Členské štáty podporujú sociálnych partnerov na príslušnej úrovni bez toho, aby bola dotknutá ich nezávislosť, aby uzatvárali dohody zamerané na lepšie zosúladenie pracovného a rodinného života. Členské štáty bez toho, aby bola dotknutá smernica Európskeho parlamentu a Rady 2002/14/ES z 11. marca 2002, ktorá ustanovuje všeobecný rámec pre informovanie a porady so zamestnancami v Európskom spoločenstve (7) , a po konzultáciách so sociálnymi partnermi zabezpečia, aby: — zamestnávatelia v dostatočnom časovom predstihu informovali pracovníkov o rozvrhu práce a — mali pracovníci právo požadovať zmenu pracovného času alebo rozvrhu práce a aby zamestnávatelia boli povinní takéto požiadavky náležite zvážiť a vziať pritom do úvahy potrebu flexibility zo strany zamestnávateľov a pracovníkov. Zamestnávateľ môže odmietnuť takúto požiadavku len vtedy, ak sú organizačné nevýhody pre zamestnávateľa neprimerane väčšie v porovnaní s výhodami pracovníka.
Je preto potrebné upraviť podmienky zamestnávania ostatných zamestnancov, aby sa mohli vzťahovať aj na túto novú kategóriu iných zamestnancov , na jednej strane so zreteľom na osobitnú povahu povinností, funkcií a zodpovedností akreditovaných asistentov poslancov, ktoré im majú umožniť poskytovať priamu pomoc poslancom Európskeho parlamentu pri výkone ich funkcie ako poslanca Európskeho parlamentu pod ich vedením a dohľadom, a na druhej strane so zreteľom na zmluvný vzťah medzi týmito akreditovanými asistentmi poslancov a Európskym parlamentom .

(10) Vzhľadom na náplň práce asistentov by sa mala zaviesť len jedna kategória asistentov, rozdelená do niekoľkých platových tried, do ktorých by sa malo zaraďovať podľa kritérií stanovených interným rozhodnutím Európskeho parlamentu.
(10)

Je preto mimoriadne dôležité, aby sa neplnenie povinností zo strany uznanej organizácie dalo riešiť rýchlo, účinne a primerane. Prvoradým cieľom by mala byť náprava akýchkoľvek nedostatkov s cieľom čím skôr odstrániť každé možné ohrozenie bezpečnosti alebo životného prostredia. Komisii by sa preto mali udeliť právomoci potrebné na to, aby mohla od uznanej organizácie vyžadovať realizáciu všetkých potrebných preventívnych a nápravných opatrení a aby mohla ukladať pokuty a pravidelné sankcie ako donucovacie prostriedky. Komisia by mala tieto právomoci vykonávať spôsobom, ktorý je v súlade so základnými právami a mala by zabezpečiť, že organizácia môže vyjadriť svoje stanoviská počas celého postupu.
(11)

V súlade so smernicou 2002/59/ES, s ohľadom na riziká, ktoré vznikajú pri výnimočne zlých poveternostných podmienkach, sa ukazuje ako nevyhnutné brať do úvahy potenciálne nebezpečenstvá, ktoré môžu predstavovať pre plavbu ľadové kryhy. Ak preto príslušný úrad určený členským štátom na základe predpovedí týkajúcich sa stavu ľadových krýh, ktoré mu poskytla kvalifikovaná meteorologická informačná služba usúdi, že plavebné podmienky predstavujú vážne riziko pre bezpečnosť ľudských životov alebo vážne riziko znečistenia, mal by na to upozorniť kapitánov lodí prítomných v oblasti jeho právomoci, alebo kapitánov, ktorí chcú vstúpiť do prístavov v príslušnej oblasti alebo ich opustiť. Dotknutý úrad by mal byť schopný prijať všetky vhodné opatrenia na zabezpečenie ochrany ľudských životov na mori a ochrany životného prostredia. V súlade s kapitolou II-1 časťou A-1 predpisom 3.1 dohovoru SOLAS zodpovedajú členské štáty za zabezpečenie toho, aby lode plaviace sa pod ich vlajkou boli projektované, konštruované a udržiavané v súlade s požiadavkami klasifikačných spoločností uznaných ich správnymi orgánmi týkajúcimi sa štruktúry, mechaniky a elektrických inštalácií. Členské štáty by preto mali stanoviť požiadavky na navigáciu v zaľadnených vodách v súlade s požiadavkami organizácií uznaných podľa smernice Rady 94/57/ES z 22. novembra 1994 o spoločných pravidlách a normách pre organizácie vykonávajúce inšpekcie a prehliadky a pre príslušné činnosti námorných úradov (5) alebo by mali ustanoviť rovnocenné vnútroštátne normy. Členské štáty by mali byť schopné preveriť, či na základe potrebnej dokumentácie na palube možno preukázať, že loď spĺňa požiadavky na pevnosť a odolnosť zodpovedajúce podmienkam týkajúcim sa stavu ľadu v dotknutej oblasti.
(12)

V rámci účinného systému štátnej prístavnej kontroly by sa malo zabezpečiť, že sa pravidelné inšpekcie budú vykonávať na všetkých lodiach, ktoré zastavujú v prístave v rámci Európskej únie. Inšpekcie by sa mali zamerať na neštandardné lode; kým kvalitné lode, t. j. lode, ktoré majú uspokojivé inšpekčné záznamy alebo ktoré plávajú pod vlajkou štátu, ktorý spĺňa požiadavky Dobrovoľného systému auditu členských štátov Medzinárodnej námornej organizácie (IMO), by mali byť odmieňané menej častými inšpekciami. Tieto nové inšpekčné opatrenia by sa mali začleniť do systému štátnej prístavnej kontroly Spoločenstva hneď po definovaní jeho rôznych aspektov a na základe systému zdieľania inšpekcie, pri ktorom každý členský štát viditeľne prispieva k dosahovaniu komunitárneho cieľa komplexného inšpekčného systému. Členské štáty by naviac mali zamestnávať a zachovávať potrebné množstvo pracovníkov vrátane kvalifikovaných inšpektorov, berúc pritom do úvahy objem a charakter lodnej dopravy v každom prístave.
(11)

Táto situácia vyžaduje zriadenie nového orgánu ▐, úradu BERT. BERT by účinnejšie prispieval k podpore dobudovania vnútorného trhu prostredníctvom pomoci, ktorú by poskytoval Komisii a národným regulačným orgánom. Fungoval by ako referenčný bod a budoval by dôveryhodnosť svojou nezávislosťou, kvalitou poskytovaného poradenstva a šírených informácií, transparentnosťou svojich postupov a pracovných metód a dôslednosťou pri vykonávaní pridelených úloh.
(23)

Povinnosť transponovať túto smernicu do vnútroštátneho práva by sa mala vzťahovať na tie ustanovenia, ktoré predstavujú významnú zmenu vporovnaní so smernicou 94/57/ES. Povinnosť transponovať nezmenené ustanovenia vyplýva zuvedenej smernice.
Kroky Európskej únie v oblasti boja proti terorizmu by sa mali uskutočňovať v úzkej spolupráci s miestnymi a regionálnymi orgánmi, ktoré musia zohrávať kľúčovú úlohu najmä v oblasti prevencie, pretože autori a pôvodcovia teroristických činov žijú v miestnych spoločenstvách, kde spolunažívajú s ich obyvateľmi a využívajú ich služby a nástroje demokracie.

Kroky Európskej únie v oblasti boja proti terorizmu by sa mali uskutočňovať v úzkej spolupráci s miestnymi a regionálnymi orgánmi, ktoré musia zohrávať kľúčovú úlohu najmä v oblasti prevencie, pretože autori a pôvodcovia teroristických činov žijú v miestnych spoločenstvách, kde spolunažívajú s ich obyvateľmi a využívajú ich služby a nástroje demokracie.

Tento návrh počíta s kriminalizáciou činov spojených s terorizmom s cieľom prispieť ku všeobecnejšiemu politickému cieľu predchádzania terorizmu prostredníctvom obmedzenia šírenia materiálov, ktoré by mohli podnecovať osoby k spáchaniu teroristických útokov.

Definícia teroristických činov, vrátane činov spojených s teroristickými činnosťami, by sa mala vo všetkých členských štátoch ešte viac zblížiť, aby zahŕňala verejné nabádanie na páchanie teroristického činu, nábor osôb na terorizmus a výcvik na terorizmus, ak boli spáchané úmyselne.

Definícia teroristických činov, vrátane činov spojených s teroristickými činnosťami, by sa mala vo všetkých členských štátoch ešte viac zblížiť, aby zahŕňala podnecovanie verejnosti k páchaniu teroristického činu, najímanie osôb na terorizmus a výcvik na terorizmus, ak boli spáchané úmyselne.

(11) Mali by sa stanoviť tresty a sankcie pre fyzické a právnické osoby, ktoré spáchali alebo sú zodpovedné za podnecovanie verejnosti k páchaniu teroristických činov, najímanie osôb na terorizmus a výcvik na terorizmus, keď boli spáchané úmyselne. Tieto formy činnosti by mali byť rovnako trestné vo všetkých členských štátoch, bez ohľadu na to, či sa páchajú cez internet alebo nie.
Komisia by mala preskúmať možnosť vytvorenia databázy na úrovni Európskej únie, ktorá by obsahovala údaje na identifikáciu fyzických osôb, ktoré založili, spravovali alebo riadili spoločnosti zapojené do podvodných operácií v rámci Spoločenstva súvisiacich s DPH. Pred zápisom novej spoločnosti by mal príslušný vnútroštátny orgán požiadať vnútroštátnu daňovú správu o daňové potvrdenie EÚ, ktoré správa vydá po nahliadnutí do príslušnej databázy, ku ktorej by mala byť pripojená.
3e. Článok 35 sa mení a dopĺňa takto: a) odsek 1 sa nahrádza takto: 1. Členské štáty a Komisia pravidelne zhodnotia uplatňovanie tohto nariadenia. Komisia zhromaždí informácie týkajúce sa opatrení na stíhanie podvodov prijatých členskými štátmi, spropaguje opatrenia, ktorými sa dosiahli najlepšie výsledky, a navrhne opatrenia, ktoré považuje za najvhodnejšie na nápravu podvodného konania.; b) za odsek 1 sa vkladá tento odsek: 1a. Komisia vypracuje súbor ukazovateľov na vymedzenie oblastí, v ktorých je riziko nedodržiavania daňových zákonov vyššie ako v iných oblastiach. Podnetom pre opatrenia vnútroštátnych daňových orgánov je potreba zabezpečiť nápravu podvodného konania a vytvoriť podmienky na to, aby daňoví poplatníci postupovali čestne a v súlade so zákonom.; c) odsek 3 sa nahrádza takto: 3. Zoznam štatistických údajov potrebných na zhodnotenie uplatňovania tohto nariadenia sa určí v súlade s regulačným postupom uvedeným v článku 44 ods. 2. Na základe takto zhromaždených údajov Komisia vypracuje súbor ukazovateľov s cieľom zistiť, do akej miery budú jednotlivé členské štáty spolupracovať s Komisiou a ostatnými členskými štátmi a poskytovať im dostupné informácie a pomoc potrebnú na nápravu podvodného konania. Tieto správy sa sprístupnia verejnosti.
(9) V snahe zabezpečiť vzájomné porozumenie a transparentnosť spoločnej kategorizácie, každý členský štát by mal predložiť zoznam vnútroštátnych protiprávnych konaní a sankcií spadajúcich do každej kategórie uvedenej v príslušnej tabuľke, ako aj zoznam vnútroštátnych trestných súdov. Tieto informácie by mali byť prístupné vnútroštátnym súdnym orgánom, najmä prostredníctvom akýchkoľvek dostupných elektronických kanálov.

(9) V snahe zabezpečiť vzájomné porozumenie a transparentnosť spoločnej kategorizácie by mal každý členský štát predložiť zoznam vnútroštátnych protiprávnych konaní a sankcií spadajúcich do každej kategórie uvedenej v príslušnej tabuľke , spolu so stručným popisom prvkov skutkovej podstaty trestného činu , ako aj zoznam vnútroštátnych trestných súdov. Tieto informácie by mali byť prístupné vnútroštátnym súdnym orgánom, najmä prostredníctvom akýchkoľvek dostupných elektronických kanálov.
(25)

Keďže cieľ tejto smernice, a to zlepšiť námornú bezpečnosť v Spoločenstve, a tak znížiť riziko budúcich námorných nehôd, nemožno uspokojivo dosiahnuť na úrovni členských štátov, ale z dôvodu jeho rozsahu alebo účinkov tejto smernice ho možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie tohto cieľa.
(b)

predložiť oznámenie, ktorým stanoví úroveň účasti EÚ na súčasnom a budúcom mechanizme celosvetového financovania na podporu ochrany lesov a znižovania emisií spôsobených odlesňovaním v rámci Rámcového dohovoru Organizácie Spojených národov o zmene klímy (UNFCCC)/Kjótskeho protokolu a jeho podpory. Oznámenie by malo obsahovať záväzok EÚ poskytovať finančné prostriedky na pomoc rozvojovým krajinám pri ochrane ich lesov, financovať sieť chránených oblastí a podporovať hospodárske alternatívy ničenia lesov. Aby sa zabezpečil reálny prínos pre klímu, biodiverzitu a pre ľudí, malo by toto oznámenie obsahovať najmä minimálne zásady a kritériá, ktorými by sa tieto nástroje mali riadiť. Oznámenie by malo stanoviť aj prioritné opatrenia a oblasti, ktoré by sa mali v rámci týchto stimulačných mechanizmov okamžite financovať.
V spolupráci s rybolovným priemyslom by sa mali vyvinúť účinné mechanizmy na riadenie rybolovu. Na tieto účely by sa mali do hodnotenia a rozhodovania zapojiť príslušné regionálne poradné výbory a členské štáty.
(4)

V tomto oznámení sa dospelo k záveru, že rôzne sadzby DPH uplatňované na služby poskytované na miestnej úrovni nepredstavujú vážnejšie riziko pre bezproblémové fungovanie vnútorného trhu a mohli by mať pozitívne účinky, pokiaľ ide o vytváranie pracovných miest a boj proti čiernej ekonomike . Je preto vhodné povoliť všetkým členským štátom možnosť uplatňovať znížené sadzby DPH na služby, ako sú služby s vysokým podielom ľudskej práce, na ktoré sa vzťahujú dočasné ustanovenia uplatňované do konca roku 2010, služby súvisiace s odvetvím bývania, s osobnou starostlivosťou a reštauračné služby. Znížené sadzby DPH v týchto oblastiach by mali pozitívny vplyv, pretože by viedli k reštrukturalizácii mnohých odvetví služieb, v ktorých by sa znížila úroveň nedeklarovanej práce. Členské štáty by mali podnikom poskytovať jasné a dostupné usmernenia týkajúce sa rozsahu pôsobnosti znížených sadzieb DPH.
Cieľom výskumnej infraštruktúry, ktorá má byť v zmysle tohto nariadenia zriadená ako Európska výskumná infraštruktúra (ERI), by malo byť uľahčovanie a podpora výskumu v celoeurópskom záujme. Tento cieľ by mala plniť na neziskovej báze, t. j. nemala by vykonávať činnosti ani poskytovať dodávky a/alebo služby, ktoré by mohli narušiť hospodársku súťaž. Aby sa však podporila inovácia a prenos poznatkov a technológie, malo by sa ERI umožniť, aby za určitých podmienok vykonávala obmedzenú hospodársku činnosť.
(21)

Potraviny, ktoré sú určené na technologické použitie alebo sú geneticky modifikované, by nemali spadať do rozsahu pôsobnosti tohto nariadenia, pokiaľ sa na takéto potraviny vzťahuje hodnotenie bezpečnosti a schválenie v súlade s inými právnymi predpismi Spoločenstva . Preto by sa mali z rozsahu pôsobnosti tohto nariadenia vyňať potraviny používané výlučne ako prídavné látky patriace do rozsahu pôsobnosti nariadenia Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (11), aromatické látky patriace do rozsahu pôsobnosti nariadenia Európskeho parlamentu a Rady (ES) č. 1334/2008 zo 16. decembra 2008 arómach a určitých zložkách potravín s aromatickými vlastnosťami na použitie v potravinách (12), extrakčné rozpúšťadlá patriace do rozsahu pôsobnosti smernice Rady 88/344/EHS z 13. júna 1988 o aproximácii právnych predpisov členských štátov o extrakčných rozpúšťadlách používaných pri výrobe potravín a potravinárskych prísad (13), enzýmy patriace do rozsahu pôsobnosti nariadenia Európskeho parlamentu a Rady (ES) č. 1332/2008 zo 16. decembra 2008 o potravinárskych enzýmoch (14) a geneticky modifikované potraviny patriace do rozsahu pôsobnosti nariadenia Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách (15).
(12)

V súlade s demokratickými zásadami uvedenými v článku 6 ods. 1 Zmluvy o ES a judikatúrou Súdneho dvora o vykonávaní nariadenia (ES) č. 1049/2001 je potrebné poskytnúť širší prístup k dokumentom v prípadoch, keď inštitúcie konajú v rámci svojej zákonodarnej právomoci vrátane prenesených právomocí. Právne texty by sa mali vypracúvať jasným a zrozumiteľným spôsobom (6) a zverejňovať by sa mali v Úradnom vestníku Európskej únie. Prípravné dokumenty a všetky súvisiace informácie vrátane právnych stanovísk a medziinštitucionálneho postupu by mali byť občanom ľahko prístupné na internete, a to v primeranom čase. Európsky parlament, Rada a Komisia by sa mali v súlade s týmto nariadením dohodnúť na lepších postupoch tvorby právnych predpisov, modeloch a technikách ich vypracúvania, ako aj na technických riešeniach, ktoré by umožnili sledovanie vývoja prípravných dokumentov a ich výmeny medzi inštitúciami a orgánmi zapojenými do daného postupu, a zverejniť by ich mali v Úradnom vestníku Európskej únie. [PDN 8]
(6)

CIWIN by mala prispieť k zlepšeniu OKI v EÚ poskytnutím informačného systému, ktorý by mohol uľahčiť spoluprácu a koordináciu členských štátov, a ponúknuť efektívnu a rýchlu alternatívu k časovo náročným metódam vyhľadávania informácií o kritických infraštruktúrach v Spoločenstve. Mala by najmä stimulovať rozvoj vhodných prostriedkov zameraných na uľahčenie výmeny a šírenia informácií, osvedčených postupov a skúseností medzi členskými štátmi.
c)

Vkladajú sa tieto odseky: „2a. Ak 50 rokov potom, ako bol zvukový záznam zverejnený v súlade so zákonom, alebo – ak takto zverejnený nebol –, 50 rokov potom, ako bol v súlade so zákonom oznámený verejnosti, výrobca zvukového záznamu neponúka kópie zvukového záznamu na predaj v dostatočnom množstve ani ho neposkytuje verejnosti drôtovými alebo bezdrôtovými prostriedkami takým spôsobom, že jednotlivci k nim môžu mať prístup z miesta a v čase, ktoré si sami zvolia, výkonný umelec môže ukončiť zmluvu, ktorou previedol alebo postúpil svoje práva na záznam svojho výkonu výrobcovi zvukového záznamu (ďalej len ‚zmluva o prevode alebo postúpení‘). Právo na ukončenie zmluvy možno uplatňovať v prípade, že výrobca do roka odvtedy, ako výkonný umelec oznámil, že má v úmysle ukončiť zmluvu podľa predchádzajúcej vety, nevykonáva oba akty využívania uvedené v tejto vete. Tohto práva na ukončenie sa výkonný umelec nemôže vzdať. V prípade, že zvukový záznam obsahuje záznam výkonov viacerých výkonných umelcov, môžu zmluvy o prevode alebo postúpení ukončiť v súlade s platným vnútroštátnym právom. Ak sa zmluva o prevode alebo postúpení ukončí podľa tohto odseku, platnosť práv výrobcu zvukových záznamov na zvukový záznam skončí. 2b. V prípade, že zmluvou o prevode alebo postúpení sa výkonnému umelcovi poskytuje právo nárokovať si neopakovanú odmenu, výkonný umelec má právo dostávať každoročnú dodatočnú odmenu od výrobcu zvukových záznamov za každý celý rok bezprostredne nasledujúci po 50. roku potom, ako bol zvukový záznam zverejnený v súlade so zákonom, alebo – ak takto zverejnený nebol –, po 50. roku potom, ako bol v súlade so zákonom predvedený verejnosti. Výkonný umelec sa nemôže zrieknuť práva dostávať každoročnú dodatočnú odmenu. 2c. Celková suma, ktorú má výrobca zvukových záznamov vyčleniť na vyplácanie dodatočnej odmeny uvedenej v odseku 2b, zodpovedá 20% príjmov, ktoré počas predchádzajúceho roku, za ktorý sa uvedená odmena vypláca, získal z reprodukcie, distribúcie a poskytovania týchto zvukových záznamov, po 50. roku potom, ako bol predmetný zverejnený v súlade so zákonom, alebo – ak takto zverejnený nebol –, po 50. roku potom, ako bol v súlade so zákonom oznámený verejnosti. Členské štáty zabezpečia, aby sa od výrobcov zvukových záznamov vyžadovalo, aby výkonným umelcom, ktorí majú právo na ročnú dodatočnú odmenu uvedenú v odseku 2b, na požiadanie poskytli akékoľvek informácie, ktoré môžu byť potrebné na zabezpečenie vyplácania tejto odmeny. 2d. Členské štáty zabezpečujú, aby právo na získanie každoročnej dodatočnej odmeny uvedené v odseku 2b spravovali organizácie kolektívnej správy práv. 2e. Ak má výkonný umelec právo na pravidelné platby, výkonnému umelcovi sa z týchto platieb nezrážajú žiadne preddavky ani zmluvne stanovené zrážky po 50. roku potom, ako bol zvukový záznam zverejnený v súlade so zákonom, alebo – ak takto zverejnený nebol v 50. roku potom, ako bol v súlade so zákonom oznámený verejnosti.“
(4)

Z hľadiska článku 9 Dohovoru OSN o právach osôb so zdravotnými postihnutiami a aby zdravotne postihnuté osoby a osoby so zníženou pohyblivosťou dostali príležitosti na cestovanie námornou a vnútrozemskou vodnou dopravou porovnateľné s ostatnými občanmi, mali by sa ustanoviť pravidlá pre nediskrimináciu a pomoc počas cesty. Tieto osoby by mali byť preto prijaté na prepravu a doprava by sa im nemala odmietnuť na základe ich postihnutia alebo nedostatočnej pohyblivosti. ▐ Mali by požívať právo na pomoc v prístavoch a na miestach nalodenia/vylodenia tam, kde nie sú prístavy, ako aj na palube osobných lodí. V záujme začlenenia do spoločnosti by dané osoby mali dostávať túto pomoc bezplatne. Prepravcovia by mali ustanoviť pravidlá prístupnosti, predovšetkým pomocou európskeho normalizačného systému.